चन्द्रशेखर राव को ये बातें मालूम है लेकिन इसके बावजूद वे इस हद तक आ गए थे। उसकी दो वजहें थीं। पहली यह कि पिछले पांच छह साल में तेलंगाना मुद्दा हाशिये पर चला गया था और चन्द्रशेखर राव की अपनी हैसियत राजनीति में कमजोर हो गई थी। ग्रेटर हैदराबाद म्युनिसिपल कॉरपोरेशन (जीएमसी) के चुनावों की घोषणा ने इस बात को और महत्वपूर्ण बना दिया था। टीआरएस प्रदर्शन पिछले लोकसभा और विधानसभा चुनावों में अच्छा नहीं रहा था, और इन चुनावों में तो उसके सफाये का खतरा दिखने लगा था। चन्द्रशेखर राव यह जानते थे इसलिए उन्होंने इस आधार पर चुनाव का बहिष्कार किया कि उनकी प्राथमिकता अलग तेलंगाना राज्य को पाना है। यह घोषणा करने के बाद उन्हें एक आंदोलन शुरू करना ही था और वाईएस राजशेखर की अनुपस्थिति ने मौके को और माकूल बना दिया।